Guvernul propus de PSD şi ALDE merge mâine în Parlament, însă nu va fi susţinut de PNL.

Liberalii susţin că este un cabinet încropit şi avertizează că actuala putere ar pregăti o lege a amnistiei.

„Vizibil marcat de obsesia controlului, Dragnea a prezentat românilor o listă aflată sub tutela personală. PNL va vota împotriva cabinetului PSD. PNL mai solicită PSD să spună clar dacă va propune Parlamentului sau nu legea amnistiei. Legea amnistiei a făcut parte din trocul de guvernare dintre Dragnea şi Tăriceanu. Există informaţii consistente că urmează să prezinte în Parlament o lege a amnistiei. Informaţiile sunt din grupurile parlamentare ale PSD”, a declarat, marţi, Raluca Turcan.